Kvalitné zabezpečovacie systémy podliehajú oficiálnej certifikácii, pričom v každej krajine je iná. Podľa niektorých noriem sa alarmy delia do štyroch skupín na základe stupňa zabezpečenia, resp. podľa stupňa rizika. Domové alarmy by mali spĺňať normy skupiny 1, prípadne 2. Tam spadajú rodinné domy a byty. Vyššie stupne zabezpečenia sa týkajú zlatníctiev alebo iných objektov, kde je nutná výrazne vyššia ochrana. Certifikovaný domový alarm vám dáva istotu, že váš bezpečnostný systém je spoľahlivý. Normy sa môžu týkať aj konkrétnych hlásičov a detektorov. Napríklad hlásiče by mali byť odolné proti teplu, vibráciám, vlhkosti či korózii, musia byť elektricky stabilné a bez oneskorenej reakcie.